Z A P I S N I K

sa 30. sjednice Općinskog vijeća Općine Čepin održane 26. rujna 2024. godine u vijećnici Općine Čepin, u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 9 članova Vijeća od izabranih 15, te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša

2. Boris Marks

3. Dino Modrić

4. Ksenija Rajtek

5. Miroslav Jerković

6. Tomislava Bareš

7. Velimir Džambić

8. Nives Vidović

9. Marija Čačić

SJEDNICI NISU NAZOČNI:

1. Zoran Horvat

2. Vjekoslav Ćurić

3. Dino Arambašić

4. Dario Skočibušić

6. Dražen Arnold

7. Marko Brekalo

Sjednici su također nazočni: zamjenik općinskog načelnika Ivan Žeravica, pročelnici Matija Krnić, Marica Beraković, viši savjetnici Željko Mamić i Mirjana Cvitkušić i Tomislav Nađ, zapovjednik JVP Čepin.

Pročelnik M. Krnić predlaže dopunu dnevnog reda točkama:

* Odluka o usvajanju Izvješća o provedbi plana upravljanja imovinom u vlasništvu Općine Čepin za 2023. godinu
* Odluka o darovanju i davanju suglasnosti Općinskom načelniku Općine Čepin za sklapanje Ugovora o darovanju nekretnina k.č.br. 2513/3 k.o. Čepin, zk.ul. 6279, k.č.br. 2514/2, k.o. Čepin, zk.ul. 3059, Osnovnoj školi Miroslava Krleže, Čepin

Općinsko vijeće Općine Čepin jednoglasno je usvojilo predloženi dnevni red s dopunama, kako slijedi:

**D N E V N I R E D**

1. Usvajanje zapisnika sa 29. sjednice Općinskog vijeća Općine Čepin
2. Donošenje Polugodišnjeg izvještaja o izvršenju Proračuna Općine Čepin za 2024. godinu
3. Donošenje Odluke o financiranju nabave radnih bilježnica i radnog materijala za Osnovnu školu Miroslava Krleže Čepin, Osnovnu školu Vladimir Nazor Čepin i Osnovnu školu Milka Cepelića Vuka za nastavnu godinu 2024./2025.
4. Donošenje Odluke o izmjenama i dopunama Odluke o određivanju koeficijenata za obračun plaće službenika i namještenika u upravnim tijelima Općine Čepin
5. Donošenje Zaključka o primanju na znanje Izvješća o upisu djece u Dječji vrtić Zvončić Čepin za pedagošku godinu 2024./2025.
6. Donošenje Zaključka o primanju na znanje Izvješća o godišnjem odgojno-obrazovnom radu Dječjeg vrtića Zvončić Čepin za pedagošku 2023./2024. Godinu
7. Donošenje Odluke o usvajanju Izvješća o provedbi plana upravljanja imovinom u vlasništvu

Općine Čepin za 2023. godinu

1. Donošenje Odluke o darovanju i davanju suglasnosti općinskom načelniku Općine Čepin za sklapanje Ugovora o darovanju nekretnine k.č.br. 2513/3 k.o. Čepin, zk uložak 6279, k.č.br. 2514/2, k.o. Čepin, zk uložak 3059, Osnovnoj školi Miroslava Krleže, Čepin
2. Razno

TOČKA 1. USVAJANJE ZAPISNIKA SA 29. SJEDNICE OPĆINSKOG VIJEĆA OPĆINE

 ČEPIN

Predsjednik Vijeća napominje da su vijećnici uz poziv za sjednicu zaprimili zapisnik sa 29. sjednice

Općinskog vijeća Općine Čepin.

Predsjednik Vijeća otvara raspravu.

Vijećnica M. Čačić navela je kako nije bila nazočna na 29. sjednici Općinskog vijeća, te se ne može izjasniti, pa će se po ovoj točci dnevnog reda izuzeti.

Kako se više nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog zapisnika.

Općinsko vijeće Općine Čepin sa 8 glasova ZA (vijećnica M. Čačić se izuzela jer nije bila prisutna na 29. sjednici Vijeća) usvojilo je zapisnik sa svoje 29. sjednice.

TOČKA 2. DONOŠENJE POLUGODIŠNJEG IZVJEŠTAJA O IZVRŠENJU PRORAČUNA

 OPĆINE ČEPIN ZA 2024. GODINU

S ovom točkom dnevnog reda nazočne je upoznala visa savjetnica M. Cvitkušić, a prijedlog Polugodišnjeg izvještaja o izvršenju Proračuna za 2024. godinu vijećnici su dobili zajedno s materijalima za ovu sjednicu.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Polugodišnjeg izvještaja o izvršenju Proračuna Općine Čepin za 2024. godinu.

Općinsko vijeće Općine Čepin sa 8 glasova ZA i 1 glasom SUZDRŽAN donijelo je

Polugodišnji izvještaj o izvršenju Proračuna

Općine Čepin za 2024. godinu

(Polugodišnji izvještaj o izvršenju Proračuna sastavni je dio zapisnika)

TOČKA 3. DONOŠENJE ODLUKE O FINANCIRANJU NABAVE RADNIH BILJEŽNICA I

 RADNOG MATERIJALA ZA OSNOVNU ŠKOLU MIROSLAVA KRLEŽE

 ČEPIN, OSNOVNU ŠKOLU VLADIMIR NAZOR ČEPIN I OSNOVNU ŠKOLU

 MILKA CEPELIĆA VUKA ZA NASTAVNU GODINU 2024./2025.

S ovom točkom dnevnog reda nazočne je upoznao zamjenik općinskog načelnika I. Žeravica.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o financiranju nabave radnih bilježnica i radnog materijala za Osnovnu školu Miroslava Krleže Čepin, Osnovnu školu Vladimir Nazor Čepin i Osnovnu školu Milka Cepelića Vuka za nastavnu godinu 2024./2025.

Općinsko vijeće Općine Čepin jednoglasno je donijelo

ODLUKU

o financiranju nabave radnih bilježnica i radnog materijala

za Osnovnu školu Miroslava Krleže Čepin, Osnovnu školu Vladimir Nazor Čepin i

Osnovnu školu Milka Cepelića Vuka

za nastavnu godinu 2024./2025.

(Odluka o financiranju nabave radnih bilježnica i radnog materijala sastavni je dio zapisnika)

TOČKA 4. DONOŠENJE ODLUKE O IZMJENAMA I DOPUNAMA ODLUKE O

 ODREĐIVANJU KOEFICIJENATA ZA OBRAČUN PLAĆE SLUŽBENIKA I

 NAMJEŠTENIKA U UPRAVNIM TIJELIMA OPĆINE ČEPIN

S ovom točkom dnevnog reda nazočne je upoznao zamjenik općinskog načelnika I. Žeravica rekavši kako sukladno povećanju plaća kako na nivou države, kako tvrtkama u vlasništvu države, županiji, gradovima i ostalim Općinama, a i povećanju troškova života, inflacije, ide se u izmjenu koeficijenata. Naveo je kako je prije godinu dana na ovom Vijeću donesena Odluka o smanjenju koeficijenata, a sada se ovom Odlukom vraćaju koeficijenti na staro. Ovom Odlukom se isto tako mora utvrditi koeficijent za novo radno mjesto u sklopu projekta “Zaželi bolji život 2”.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o određivanju koeficijenata za obračun plaće službenika i namještenika u Upravnim tijelima Općine Čepin.

Općinsko vijeće Općine Čepin sa 8 glasova ZA i 1 glasom SUZDRŽAN donijelo je

ODLUKU

o izmjenama i dopunama Odluke o određivanju koeficijenata za obračun plaće

službenika i namještenika u Upravnim tijelima Općine Čepin

(Odluka je sastavni dio zapisnika)

TOČKA 5. DONOŠENJE ZAKLJUČKA O PRIMANJU NA ZNANJE IZVJEŠĆA O UPISU

 DJECE U DJEČJI VRTIĆ ZVONČIĆ ČEPIN ZA PEDAGOŠKU GODINU

 2024./2025.

S ovom točkom dnevnog reda nazočne je upoznala pročelnica M. Beraković.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zaključka o primanju na znanje Izvješća o upisu djece u Dječji vrtić Zvončić Čepin za pedagošku godinu 2024./2025.

Općinsko vijeće Općine Čepin jednoglasno je donijelo

ZAKLJUČAK

o primanju na znanje Izvješća o upisu djece u Dječji vrtić Zvončić Čepin

za pedagošku godinu 2024./2025.

(Zaključak je sastavni dio zapisnika)

TOČKA 6. DONOŠENJE ZAKLJUČKA O PRIMANJU NA ZNANJE IZVJEŠĆA O

 GODIŠNJEM ODGOJNO-OBRAZOVNOM RADU DJEČJEG VRTIĆA

 ZVONČIĆ ČEPIN ZA PEDAGOŠKU 2023./2024. GODINU

S ovom točkom dnevnog reda nazočne je upoznala pročelnica M. Beraković.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zaključka o primanju na znanje Izvješća o godišnjem odgojno-obrazovnom radu Dječjeg vrtića Zvončić Čepin za pedagošku 2023./2024. godinu.

Općinsko vijeće Općine Čepin jednoglasno je donijelo

ZAKLJUČAK

o primanju na znanje Izvješća o godišnjem odgojno-obrazovnom radu

Dječjeg vrtića Zvončić Čepin za pedagošku 2023./2024.

(Zaključak je sastavni dio zapisnika)

TOČKA 7. DONOŠENJE ODLUKE O USVAJANJU IZVJEŠĆA O PROVEDBI PLANA

 UPRAVLJANJA IMOVINOM U VLASNIŠTVU OPĆINE ČEPIN ZA 2023.

 GODINU

S ovom točkom dnevnog reda nazočne je upoznala pročelnica M. Beraković.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o usvajanju Izvješća o provedbi Plana upravljanja imovinom u vlasništvu Općine Čepin za 2023. godinu.

Općinsko vijeće Općine Čepin sa 8 glasova ZA i 1 glasom SUZDRŽAN donijelo je

ODLUKU

o usvajanju Izvješća o provedbi Plana upravljanja imovinom

u vlasništvu Općine Čepin za 2023. godinu

(Odluka o usvajanju Izvješća sastavni je dio zapisnika)

TOČKA 8. DONOŠENJE ODLUKE O DAROVANJU I DAVANJU SUGLASNOSTI

 OPĆINSKOM NAČELNIKU OPĆINE ČEPIN ZA SKLAPANJE UGOVORA O

 DAROVANJU NEKRETNINA K.Č.BR. 2513/3, K.O. ČEPIN, ZK ULOŽAK

 6279 I K.Č.BR. 2514/2, K.O. ČEPIN, ZK ULOŽAK 3059 OSNOVNOJ ŠKOLI

 MIROSLAVA KRLEŽE ČEPIN

S ovom točkom dnevnog reda nazočne je upozano zamjenik općinskog načelnika I. Žeravica, rekavši kako su izdvojene dvije čestice iz trenutno zemljišnog stanja i iste su nužne za formiranje kako bi se sukladno zakonskim normama osigurao nesmetan kako protupožani tako i regularni pristup parkiralištima, a sve u svrhu dvorane. Budući da se radi o odgojno obrazovnoj ustanovi potrebno je to definirati na način da se ne radi sporazum o korištenju, nego da se poklanja osnivaču Županiji, odnosno Osnovnoj školi Miroslava Krleže kako bi se mogla ishoditi pravomoćna lokacijska dozvola, odnosno po završetku projekta izmjenjena građevinska dozvola. Predlaže da se u Ugovor koji je sad predložen stavi članak koji će formirati teretovnicu na zk izvatku na način u kojem će biti upisano da darovane nekretnine Općina Čepin može koristiti u neograničenom periodu u svrhu ishođenja građevinske dozvole za rekonstrukciju i dogradnju Dječjeg vrtića Zvončić, a poslije toga nakon ishođenje dozvole u svrhu korištenja od strane Dječjeg vrtića Zvončić.

Predsjednik Općinskog vijeća otvara raspravu.

Kako se nitko nije javio za raspavu predsjednik Općinskog vijeća zaključuje raspravu i stavlja na glasovanje zajedno s predloženom dopunom u Ugovoru o darovanju nekretnina od strane zamjenika općinskog načelnika I. Žeravice, prijedlog Odluke o darovanju i davanju suglasnosti općinskom načelniku Općine Čepin za sklapanje Ugovora o darovanju nekretnina k.č.br. 2513/3, k.o. Čepin, zk uložak 6279 i k.č.br. 2514/2, k.o. Čepin, zk uložak 3059, Osnovnoj školi Miroslava Krleže Čepin,

Općinsko vijeće Općine Čepin jednoglasno je donijelo

ODLUKU

o darovanju i davanju suglasnosti općinskom načelnik Općine Čepin za sklapanja Ugovora o

darovanju nekretnina k.č.br. 2513/3, k.o. Čepin, zk uložak 6279 i

k.č.br. 2514/2, k.o. Čepin, zk uložak 3059

Osnovnoj školi Miroslava Krleže Čepin

(Odluka o darovanju i davanju suglasnosti sastavni je dio zapisnika)

TOČKA 9. RAZNO

Pod točkom “Razno” nije bilo pitanja, a ni prijedloga.

Sjednica je zaključena u 19,23 sati.

ZAPISNIČAR:

Mladenka Bagarić

KLASA: 024-01/24-01/8

URBROJ: 2158-12-24-2

 PREDSJEDNIK

 OPĆINSKOG VIJEĆA Robert Periša, dipl.oec.